(32)

apendicele 6-C2, 6-C3 și 6-C4 se înlocuiesc cu următorul text: „ APENDICELE 6-C2 LISTA DE VERIFICARE PENTRU VALIDAREA AGENȚILOR ABILITAȚI DIN ȚĂRI TERȚE VALIDAȚI UE ÎN MATERIE DE SECURITATE A AVIAȚIEI Entitățile din țări terțe au opțiunea de a deveni parte a lanțului de aprovizionare sigur al unui transportator ACC3 (transportator aerian de marfă sau poștă care efectuează operațiuni dintr-un aeroport al unei țări terțe către Uniune) solicitând desemnarea ca agent abilitat dintr-o țară terță validat UE în materie de securitate a aviației (RA3). Un agent RA3 este o entitate care se ocupă cu manipularea mărfurilor, situată într-o țară terță și care este validată și aprobată ca atare pe baza unei validări UE de securitate a aviației. Agentul RA3 se asigură că expedierile către Uniune au fost supuse măsurilor de securitate, inclusiv, dacă este cazul, controlului de securitate, și că au fost protejate împotriva oricărei intervenții neautorizate de la momentul aplicării măsurilor de securitate respective și până la încărcarea într-o aeronavă sau până la predarea către un transportator ACC3 sau alt agent RA3. Condițiile prealabile pentru transportul aerian de mărfuri sau poștă către Uniune (1) sau către Islanda, Norvegia și Elveția sunt prevăzute în Regulamentul de punere în aplicare (UE) 2015/1998. Lista de verificare este instrumentul pe care trebuie să îl utilizeze validatorul UE de securitate a aviației pentru a evalua nivelul de securitate aplicat mărfurilor sau poștei destinate transportului aerian către UE sau SEE (2) de către sau sub responsabilitatea entității care dorește să obțină desemnarea de agent RA3. Lista de verificare trebuie utilizată numai în cazurile specificate la punctul 6.8.5.1 litera (b) din anexa la Regulamentul de punere în aplicare (UE) 2015/1998. În cazurile menționate la punctul 6.8.5.1 litera (a) din anexa respectivă, validatorul UE de securitate a aviației trebuie să utilizeze lista de verificare pentru transportatorul ACC3. În termen de maximum o lună după verificarea la fața locului, se furnizează un raport de validare autorității competente care face desemnarea și entității validate. Cel puțin următoarele elemente trebuie să facă parte integrantă din raportul de validare: — lista de verificare completată, semnată de validatorul UE de securitate a aviației și, acolo unde este cazul, cu observațiile entității validate și — declarația-angajament [apendicele 6-H2 la Regulamentul de punere în aplicare (UE) 2015/1998] semnată de entitatea validată și — o declarație de independență [apendicele 11-A la Regulamentul de punere în aplicare (UE) 2015/1998] față de entitatea validată, semnată de validatorul UE de securitate a aviației. Numerotarea paginilor, data validării UE de securitate a aviației și parafele de pe fiecare pagină ale validatorului și entității validate constituie dovezile integrității raportului de validare. Agentul RA3 poate utiliza raportul în relațiile sale de afaceri cu orice transportator ACC3 și, după caz, cu orice agent RA3. În mod standard, raportul de validare se redactează în limba engleză. Partea 5 – Controlul de securitate și partea 6 – Mărfurile și poșta cu risc ridicat (HRCM) trebuie evaluate în raport cu cerințele prevăzute la capitolele 6.7 și 6.8 din anexa la Regulamentul de punere în aplicare (UE) 2015/1998. Pentru părțile care nu pot fi evaluate în raport cu cerințele Regulamentului de punere în aplicare (UE) 2015/1998, standardele de referință sunt Standardele și practicile recomandate (SARP) prevăzute în anexa 17 la Convenția privind aviația civilă internațională și materialele orientative conținute în Manualul OACI de securitate a aviației (DOC 8973-Restricted). Observații privind completarea: — Trebuie completate toate părțile aplicabile și relevante ale listei de verificare, în conformitate cu modelul de afaceri și cu operațiunile entității care face obiectul validării. În cazul în care nu sunt disponibile informații, acest lucru trebuie explicat. — După fiecare parte, validatorul UE de securitate a aviației trebuie să concluzioneze dacă și în ce măsură sunt îndeplinite obiectivele respectivei părți. PARTEA 1 Identificarea entității validate și a validatorului 1.1. Data (datele) validării Utilizați formatul exact pentru dată, de exemplu 01.10.2012-02.10.2012 zz/ll/aaaa 1.2. Data validării precedente, dacă este cazul zz/ll/aaaa Numărul de înregistrare RA3 precedent, dacă este disponibil Certificatul AEO/statutul C-TPAT/alte certificări, dacă sunt disponibile 1.3. Informații despre validatorul de securitate a aviației Numele Societate/organizație/autoritate Codul alfanumeric unic de identificare (UAI) Adresa de e-mail Numărul de telefon (inclusiv prefixul internațional) 1.4. Numele entității Numele Numărul societății (de exemplu, numărul de înregistrare la Registrul comerțului, dacă este cazul) Numărul/Unitatea/Clădirea Strada Localitatea Codul poștal Statul (dacă este cazul) Țara Căsuța poștală, dacă este cazul 1.5. Adresa principală a organizației (dacă diferă de punctul de lucru care face obiectul validării) Numărul/Unitatea/Clădirea Strada Localitatea Codul poștal Statul (dacă este cazul) Țara Căsuța poștală, dacă este cazul 1.6. Natura activității – pot fi menționate mai multe tipuri de activitate (a) numai transport aerian de mărfuri (b) transport aerian și alte moduri de transport (c) agent de expediție cu spații de lucru pentru mărfuri (d) agent de expediție fără spații de lucru pentru mărfuri (e) agent de handling (f) altele 1.7. Societatea solicitantă … (a) primește mărfuri de la un alt agent abilitat dintr-o țară terță? (b) primește mărfuri de la expeditori cunoscuți din țări terțe? (c) primește mărfuri de la expeditori cu cont din țări terțe? (d) primește mărfuri exceptate? (e) efectuează controlul de securitate al mărfurilor? (f) depozitează mărfurile? (g) altele, vă rugăm să precizați 1.8. Numărul aproximativ de angajați la punctul de lucru Numărul 1.9. Numele și funcția persoanei responsabile cu securitatea mărfurilor sau a poștei destinate transportului aerian din țări terțe Numele Funcția Adresa de e-mail Numărul de telefon (inclusiv prefixul internațional) PARTEA 2 Organizarea și responsabilitățile agentului abilitat dintr-o țară terță validat UE în materie de securitate a aviației Obiectiv: Mărfurile sau poșta destinate transportului aerian nu pot fi transportate către UE sau către SEE fără să fi fost supuse măsurilor de securitate. Mărfurile și poșta livrate de un agent RA3 unui transportator ACC3 sau altui agent RA3 pot fi acceptate ca mărfuri sau poștă securizate, numai dacă agentul RA3 aplică astfel de măsuri de securitate. În următoarele părți ale prezentei liste de verificare sunt furnizate detalii privind aceste măsuri. Agentul RA3 trebuie să instituie proceduri prin care să se asigure că sunt aplicate măsuri de securitate adecvate tuturor mărfurilor și poștei transportate pe calea aerului către UE sau către SEE și că mărfurile și poșta securizate sunt protejate până la transferul lor către un transportator ACC3 sau către alt agent RA3. Măsurile de securitate constau în una dintre următoarele operațiuni: (a) controlul fizic de securitate, care trebuie să corespundă unui standard suficient de înalt pentru a garanta în mod rezonabil că nu au fost disimulate articole interzise în interiorul expedierii; (b) alte măsuri de securitate, constituind parte a unui proces de securitate al lanțului de aprovizionare, care asigură, în mod rezonabil, că în expediere nu au fost disimulate articole interzise și care au fost aplicate de un alt RA3, un KC3 sau un AC3 desemnat de RA3. Referință: punctul 6.8.3 din anexa la Regulamentul de punere în aplicare (UE) 2015/1998. 2.1. A instituit entitatea un program de securitate? DA sau NU Dacă răspunsul este NU, treceți direct la punctul 2.5. 2.2. Programul de securitate al entității Data – utilizați formatul exact zz/ll/aaaa Versiunea Este programul de securitate transmis autorității competente din statul entității și/sau aprobat de această autoritate? Dacă răspunsul este DA, descrieți procesul 2.3. Acoperă programul de securitate în mod suficient elementele menționate în părțile 3-9 ale listei de verificare? DA sau NU Dacă răspunsul este NU, explicați în detaliu motivele 2.4. Este programul de securitate concludent, solid și complet? DA sau NU Dacă răspunsul este NU, precizați motivele 2.5. A stabilit entitatea un proces care să asigure faptul că mărfurile sau poșta destinate transportului aerian sunt supuse unor măsuri de securitate adecvate, înainte de a fi transferate unui ACC3 sau altui RA3? DA sau NU Dacă răspunsul este DA, descrieți procesul 2.6. A instituit entitatea un sistem de gestionare (precum instrumente, instrucțiuni) care să asigure implementarea măsurilor de securitate necesare? DA sau NU Dacă răspunsul este DA, descrieți sistemul de gestionare și precizați dacă este aprobat, verificat sau furnizat de autoritatea competentă sau de o altă entitate. Dacă răspunsul este NU, explicați cum asigură entitatea aplicarea măsurilor de securitate conform cerințelor. 2.7. Concluzii și observații generale privind caracterul fiabil, concludent și solid al procesului. Observațiile entității Observațiile validatorului UE de securitate a aviației PARTEA 3 Recrutarea și pregătirea personalului Obiectiv: Pentru a asigura aplicarea măsurilor de securitate necesare, agentul RA3 trebuie să desemneze personal responsabil și competent pentru activitatea din domeniul securizării mărfurilor sau poștei destinate transportului aerian. Personalul care are acces la mărfurile securizate destinate transportului aerian trebuie să dispună de toate competențele necesare pentru a-și îndeplini sarcinile și să fie pregătit în mod corespunzător. Pentru a îndeplini acest obiectiv, agentul RA3 trebuie să instituie proceduri care să asigure faptul că toți membrii personalului (precum personalul permanent, temporar, interimar, șoferii) având acces direct și neînsoțit la mărfurile/poșta destinate transportului aerian care sunt sau au fost supuse măsurilor de securitate: (a) sunt supuși, inițial și periodic, unor verificări înainte de angajare sau unor verificări ale antecedentelor care respectă cel puțin cerințele autorităților locale din zona în care sunt situate spațiile de lucru validate ale RA3 și (b) au efectuat pregătirea inițială și recurentă în domeniul securității pentru a-și cunoaște responsabilitățile în materie de securitate, în conformitate cu cerințele autorităților locale din zona în care sunt situate spațiile de lucru validate ale RA3. Notă: — Verificarea antecedentelor înseamnă verificarea identității și a experienței anterioare, inclusiv, dacă legea permite, a antecedentelor penale ale unei persoane, cu scopul de a evalua dacă aceasta este potrivită pentru a aplica o măsură de securitate și/sau pentru a pătrunde neînsoțită într-o zonă de securitate cu acces restricționat (definiția din anexa 17 OACI). — Verificarea înainte de angajare trebuie să stabilească identitatea persoanei pe baza documentelor doveditoare, să acopere experiența profesională, studiile și orice lacună din cursul ultimilor cinci ani, cel puțin, și să impună persoanei semnarea unei declarații privind orice antecedente penale din toate statele de rezidență, din cursul ultimilor cinci ani, cel puțin (definiția Uniunii). Referință: punctul 6.8.3.1 din anexa la Regulamentul de punere în aplicare (UE) 2015/1998. 3.1. Există o procedură care să asigure că toți membrii personalului cu acces direct și neînsoțit la mărfurile/poșta securizate destinate transportului aerian sunt supuși unei verificări înainte de angajare care le evaluează antecedentele și competența? DA sau NU Dacă răspunsul este DA, indicați numărul anilor precedenți luați în considerare pentru verificarea înainte de angajare și entitatea care efectuează această verificare. 3.2. Include această procedură elementele următoare? ☐ o verificare a antecedentelor; ☐ o verificare înainte de angajare; ☐ o verificare a cazierului judiciar; ☐ interviuri; ☐ altele (furnizați detalii). Explicați elementele, indicați entitatea responsabilă pentru elementul respectiv și, dacă este cazul, perioada de timp anterioară luată în considerare. 3.3. Există o procedură care să asigure că persoana responsabilă cu aplicarea și supravegherea implementării măsurilor de securitate la punctul de lucru este supusă unei verificări înainte de angajare care îi evaluează antecedentele și competența? DA sau NU Dacă răspunsul este DA, indicați numărul anilor precedenți luați în considerare pentru verificarea înainte de angajare și entitatea care efectuează această verificare. 3.4. Include această procedură elementele următoare? ☐ o verificare a antecedentelor; ☐ o verificare înainte de angajare; ☐ o verificare a cazierului judiciar; ☐ interviuri; ☐ altele (furnizați detalii). Explicați elementele, indicați entitatea responsabilă pentru elementul respectiv și, dacă este cazul, perioada de timp anterioară luată în considerare. 3.5. Beneficiază membrii personalului cu acces direct și neînsoțit la mărfurile sau poșta securizate destinate transportului aerian de o pregătire în domeniul securității înainte de a li se permite accesul la mărfurile sau poșta securizate destinate transportului aerian? DA sau NU Dacă răspunsul este DA, descrieți elementele și indicați durata pregătirii 3.6. Beneficiază personalul care acceptă, supune controlului de securitate sau protejează mărfurile sau poșta destinate transportului aerian de o pregătire specifică locului de muncă? DA sau NU Dacă răspunsul este DA, descrieți elementele și durata cursurilor de pregătire. 3.7. Beneficiază personalul menționat la punctele 3.5 și 3.6 de pregătire recurentă? DA sau NU Dacă răspunsul este DA, specificați elementele și frecvența pregătirii recurente. 3.8. Concluzie: asigură măsurile privind recrutarea și pregătirea personalului faptul că toți membrii personalului cu acces la mărfurile sau poșta securizate destinate transportului aerian au fost recrutați în mod corespunzător și pregătiți la un standard suficient de înalt pentru a-și cunoaște responsabilitățile în materie de securitate? DA sau NU Dacă răspunsul este NU, precizați motivele Observațiile entității Observațiile validatorului UE de securitate a aviației PARTEA 4 Procedurile de acceptare Obiectiv: Agentul RA3 poate primi mărfuri sau poștă de la un alt agent RA3, de la un expeditor KC3, de la un AC3 sau de la un expeditor necunoscut. Agentul RA3 trebuie să instituie proceduri de acceptare adecvate pentru mărfuri și poștă, cu scopul de a stabili dacă o expediere provine sau nu dintr-un lanț de aprovizionare sigur și de a defini măsurile de securitate care trebuie aplicate respectivei expedieri. Atunci când acceptă expedieri, agentul RA3 trebuie să stabilească statutul entității de la care primește expedierile, verificând dacă pe documentele însoțitoare este indicat codul alfanumeric unic de identificare (UAI) al entității care efectuează livrarea expedierilor și asigurându-se că transportatorul aerian sau entitatea care efectuează livrarea expedierilor apare ca fiind activă în baza de date a Uniunii privind securitatea lanțului de aprovizionare pentru respectivul aeroport sau punct de lucru, după caz. Dacă pe documente nu este indicat UAI-ul sau dacă statutul transportatorului aerian sau al entității în baza de date a Uniunii privind securitatea lanțului de aprovizionare nu este activ, agentul RA3 trebuie să trateze expedierile ca provenind de la o sursă necunoscută. În plus, agentul RA3 trebuie să mențină o bază de date care să furnizeze cel puțin următoarele informații în privința fiecărui agent abilitat sau expeditor cunoscut care a fost supus validării UE de securitate a aviației în conformitate cu punctul 6.8.5.1 și de la care acceptă direct mărfuri sau poștă care trebuie livrate unui transportator ACC3 în vederea transportului către Uniune: (a) datele societății, inclusiv adresa autentică a sediului social; (b) natura activității comerciale, excluzând informațiile comerciale sensibile; (c) datele de contact, inclusiv cele ale persoanei sau persoanelor responsabile cu securitatea; (d) numărul de înregistrare al societății, dacă este cazul; (e) raportul de validare, dacă este disponibil; (f) codul alfanumeric unic de identificare atribuit în baza de date a Uniunii privind securitatea lanțului de aprovizionare. Referință: punctele 6.8.3.1, 6.8.3.5 și 6.8.5.4 din anexa la Regulamentul de punere în aplicare (UE) 2015/1998. Notă: Un agent RA3 poate accepta mărfurile provenind de la un expeditor AC3 ca fiind mărfuri securizate numai dacă a desemnat el însuși expeditorul respectiv ca fiind AC3, în conformitate cu punctul 6.8.3.1 litera (c) din anexa la Regulamentul de punere în aplicare (UE) 2015/1998, și dacă preia responsabilitatea pentru mărfurile livrate de acest expeditor. 4.1. Atunci când acceptă o expediere, stabilește entitatea dacă aceasta provine de la un alt RA3, de la un KC3, de la un AC3 sau de la un expeditor necunoscut? DA sau NU Dacă răspunsul este DA, cum anume? 4.2. Verifică entitatea indicarea UAI-ului pe documentele care însoțesc expedierile primite de la un alt ACC3, RA3 sau KC3 și se asigură că transportatorul ACC3, agentul RA3 sau expeditorul KC3 are un statut activ în baza de date a Uniunii privind securitatea lanțului de aprovizionare? DA sau NU 4.3. A instituit entitatea o procedură care să asigure că, în cazul în care documentele nu conțin UAI-ul sau în care entitatea de la care este primită expedierea nu are statutul activ în baza de date a Uniunii privind securitatea lanțului de aprovizionare, expedierea este tratată ca provenind de la o sursă necunoscută? DA sau NU 4.4. Desemnează entitatea expeditori ca AC3? DA sau NU Dacă DA, descrieți procedura și garanțiile solicitate de entitate expeditorului. 4.5. Atunci când acceptă o expediere, stabilește entitatea dacă destinația acesteia este un aeroport din UE sau din SEE? DA sau NU – explicați 4.6. Dacă răspunsul este DA – supune entitatea toate mărfurile sau poșta destinate transportului aerian acelorași măsuri de securitate atunci când destinația este un aeroport din UE sau din SEE? DA sau NU Dacă răspunsul este DA, descrieți procedura 4.7. Atunci când acceptă o expediere, stabilește entitatea dacă aceasta trebuie considerată ca fiind mărfuri și poștă cu risc ridicat (HRCM) (a se vedea definiția din partea 6), inclusiv în cazul expedierilor livrate prin alte moduri de transport decât cel aerian? DA sau NU Dacă răspunsul este DA, cum anume? Descrieți procedura 4.8. Atunci când acceptă o expediere securizată, verifică entitatea validată dacă aceasta a fost protejată împotriva intervențiilor neautorizate sau a violării integrității? DA sau NU Dacă răspunsul este DA, descrieți prin ce mijloace (de exemplu, cu ajutorul sigiliilor, lacătelor, inspecției) 4.9. I se cere persoanei care efectuează livrarea să prezinte un document oficial de identificare ce conține o fotografie? DA sau NU 4.10. A fost instituit un proces pentru identificarea expedierilor care necesită control de securitate? DA sau NU Dacă răspunsul este DA, cum anume? 4.11. Concluzie: sunt procedurile de acceptare suficiente pentru a stabili dacă mărfurile sau poșta destinate transportului aerian către un aeroport din UE sau din SEE provin dintr-un lanț de aprovizionare sigur sau trebuie supuse controlului de securitate? DA sau NU Dacă răspunsul este NU, precizați motivele Observațiile entității Observațiile validatorului UE de securitate a aviației PARTEA 5 Controlul de securitate Obiectiv: Atunci când acceptă mărfuri și poștă care nu provin dintr-un lanț de aprovizionare sigur, agentul RA3 trebuie să supună aceste expedieri unui control de securitate adecvat, înainte de a le putea livra unui transportator ACC3 ca mărfuri securizate. Agentul RA3 trebuie să instituie proceduri care să asigure că mărfurile și poșta destinate transportului aerian către UE sau SEE în vederea transferului, tranzitului sau descărcării într-un aeroport al Uniunii sunt supuse controlului de securitate efectuat prin mijloacele sau metodele menționate în legislația Uniunii, la un nivel suficient pentru a garanta, în mod rezonabil, că acestea nu conțin articole interzise. Atunci când controlul de securitate al mărfurilor sau al poștei destinate transportului aerian este efectuat de către sau în numele autorității competente din țara terță, agentul RA3 trebuie să declare acest fapt și să specifice modul în care este asigurat un control de securitate adecvat. Referință: punctul 6.8.3 din anexa la Regulamentul de punere în aplicare (UE) 2015/1998. 5.1. Este controlul de securitate efectuat în numele entității de către o altă entitate? DA sau NU Dacă răspunsul este DA, Precizați natura acestor entități și furnizați detalii: — societate privată specializată în controale de securitate; — societate din sectorul public; — entitate sau organism de stat care efectuează controlul de securitate; — altele. Precizați natura acordului sau a contractului dintre entitatea validată și entitatea care efectuează controlul de securitate în numele acesteia. 5.2. Este capabilă entitatea să solicite măsurile de securitate corespunzătoare atunci când controlul de securitate este efectuat de către una dintre entitățile menționate mai sus? DA sau NU Dacă răspunsul este NU, furnizați detalii 5.3. Prin ce instrumente și instrucțiuni (precum supravegherea, monitorizarea și controlul calității) se asigură entitatea că măsurile de securitate sunt aplicate conform cerințelor de către astfel de furnizori de servicii? 5.4. Ce metode de control de securitate se utilizează pentru mărfurile și poșta destinate transportului aerian? Precizați, indicând, pentru toate metodele utilizate, detalii despre echipamentele folosite pentru controlul de securitate al mărfurilor și al poștei destinate transportului aerian (precum producătorul, tipul, versiunea software-ului, standardul, numărul de serie). 5.5. Este echipamentul sau metoda utilizată (precum câinii dresați pentru detectarea explozibililor) inclusă în cea mai recentă listă de conformitate a UE, a Conferinței Europene a Aviației Civile (ECAC) sau a Administrației pentru Securitatea Transporturilor (TSA) din SUA? DA sau NU Dacă răspunsul este DA, furnizați detalii Dacă răspunsul este NU, furnizați detalii privind aprobarea echipamentelor și data acesteia, precum și orice elemente care demonstrează conformitatea echipamentelor cu standardele UE relevante. 5.6. Sunt echipamentele utilizate în conformitate cu conceptul de operare al producătorilor (CONOPS) și sunt ele testate și întreținute în mod regulat? DA sau NU Dacă răspunsul este DA, descrieți procesul 5.7. În cazul în care se folosesc EDD, fac aceștia obiectul unui proces de pregătire inițială și recurentă, de aprobare și de control al calității la un standard echivalent cu cerințele UE sau TSA? DA sau NU Dacă răspunsul este DA, descrieți întregul proces și documentele aferente pe care se bazează evaluarea 5.8. În cazul în care se folosesc EDD, urmează procesul de control de securitate o metodologie de utilizare echivalentă cu standardele UE sau TSA? DA sau NU Dacă răspunsul este DA, descrieți întregul proces și documentele aferente pe care se bazează evaluarea 5.9. Este natura expedierii luată în considerare în cursul controlului de securitate? DA sau NU Dacă răspunsul este DA, descrieți cum se asigură că metoda de control de securitate aleasă este utilizată la un nivel suficient de înalt pentru a garanta, în mod rezonabil, că în expediere nu sunt disimulate articole interzise. 5.10. Există o procedură de stabilire a cauzei care a declanșat alarma generată de echipamentul de control de securitate? La unele echipamente, precum cele cu raze X, operatorul este cel care declanșează alarma. DA sau NU Dacă răspunsul este DA, descrieți procedura urmată în cazul declanșării alarmei pentru a garanta, în mod rezonabil, lipsa articolelor interzise. Dacă răspunsul este NU, descrieți ce se întâmplă cu expedierea. 5.11. Există expedieri exceptate de la controlul de securitate? DA sau NU 5.12. Există exceptări care nu respectă lista Uniunii? DA sau NU Dacă răspunsul este DA, furnizați detalii. 5.13. Este accesul la zona de control de securitate controlat, astfel încât să nu fie admis în această zonă decât personalul autorizat și pregătit? DA sau NU Dacă răspunsul este DA, descrieți 5.14. A fost instituit un sistem de control al calității și/sau de testare? DA sau NU Dacă răspunsul este DA, descrieți 5.15. Concluzie: sunt mărfurile sau poșta destinate transportului aerian supuse controlului de securitate efectuat printr-unul dintre mijloacele sau una dintre metodele indicate la punctul 6.2.1 din anexa la Regulamentul de punere în aplicare (UE) 2015/1998, la un nivel suficient de înalt pentru a se garanta, în mod rezonabil, că nu conțin articole interzise? DA sau NU Dacă răspunsul este NU, precizați motivele Observațiile entității Observațiile validatorului UE de securitate a aviației PARTEA 6 Mărfurile și poșta cu risc ridicat Obiectiv: Expedierile care provin din locuri identificate de Uniune ca prezentând un risc ridicat sau care sunt transferate în astfel de locuri sau asupra cărora pare să se fi intervenit în mod semnificativ trebuie considerate mărfuri și poștă cu risc ridicat (high risk cargo and mail – HRCM). Aceste expedieri trebuie supuse controlului de securitate conform unor instrucțiuni specifice. Agentul RA3 trebuie să instituie proceduri care să asigure faptul că expedierile HRCM cu destinația UE sau SEE sunt identificate și supuse controalelor adecvate definite de legislația Uniunii. Transportatorul ACC3 căruia agentul RA3 îi livrează mărfuri sau poștă în vederea transportului aerian este autorizat să îi comunice agentului RA3 ultimele informații relevante privind originile cu risc ridicat. Agentul RA3 trebuie să aplice aceleași măsuri, indiferent dacă primește mărfuri și poștă cu risc ridicat de la un transportator aerian sau prin alte moduri de transport. Referință: punctul 6.7 din anexa la Regulamentul de punere în aplicare (UE) 2015/1998. Notă: Expedierilor HRCM autorizate pentru transportul către UE/SEE trebuie să li se atribuie statutul de securitate «SHR», ceea ce înseamnă că pot fi transportate în siguranță pe aeronave de pasageri, de transport marfă și de transport poștă, cu respectarea cerințelor pentru risc ridicat. 6.1. Știe personalul responsabil cu aplicarea măsurilor de securitate ce mărfuri și poștă destinate transportului aerian trebuie tratate ca HRCM? DA sau NU Dacă răspunsul este DA, descrieți 6.2. A instituit entitatea proceduri pentru identificarea HRCM? DA sau NU Dacă răspunsul este DA, descrieți 6.3. Sunt HRCM supuse procedurilor de control de securitate pentru HRCM în conformitate cu legislația Uniunii? DA sau NU Dacă răspunsul este NU, indicați procedurile aplicate 6.4. După efectuarea controlului de securitate, emite entitatea o declarație privind statutul de securitate SHR care se include în documentația ce însoțește expedierea? DA sau NU Dacă răspunsul este DA, descrieți cum se emite statutul de securitate și în ce document 6.5. Concluzie: este procesul instituit de entitate adecvat și suficient pentru a asigura tratarea corespunzătoare a tuturor expedierilor HRCM înainte de încărcare? DA sau NU Dacă răspunsul este NU, precizați motivele Observațiile entității Observațiile validatorului UE de securitate a aviației PARTEA 7 Protecția mărfurilor și poștei securizate destinate transportului aerian Obiectiv: Agentul RA3 trebuie să instituie proceduri care să asigure faptul că mărfurile și/sau poșta destinate transportului aerian către UE sau către SEE sunt protejate împotriva intervențiilor neautorizate și/sau a violării integrității de la momentul efectuării controlului de securitate sau al aplicării altor măsuri de securitate, sau de la momentul acceptării după efectuarea controlului de securitate sau aplicarea măsurilor de securitate, și până la încărcare sau la transferul către un transportator ACC3 sau un alt agent RA3. Dacă mărfurile și poșta securizate destinate transportului aerian nu sunt protejate după securizare, acestea nu pot fi încărcate sau transferate unui transportator ACC3 sau unui alt agent RA3 ca mărfuri sau poștă securizate. Protecția poate fi asigurată prin diferite mijloace, care pot fi fizice (de exemplu bariere, încăperi încuiate), umane (de exemplu patrule, personal pregătit corespunzător) și tehnologice (de exemplu CCTV, alarmă antiintruziune). Mărfurile sau poșta securizate destinate transportului aerian către UE sau către SEE trebuie separate de mărfurile sau poșta nesecurizate destinate transportului aerian. Referință: punctul 6.8.3.1 din anexa la Regulamentul de punere în aplicare (UE) 2015/1998. 7.1. Este protecția mărfurilor și poștei securizate destinate transportului aerian asigurată de către o altă entitate în numele entității validate? DA sau NU Dacă răspunsul este DA, Precizați natura acestor entități și furnizați detalii: — societate privată specializată în controale de securitate; — societate din sectorul public; — entitate sau organism de stat care efectuează controlul de securitate; — altele. 7.2. Au fost instituite măsuri de securitate și de protecție pentru a preveni orice violare a integrității în cursul procesului de control de securitate? DA sau NU Dacă răspunsul este DA, descrieți Precizați tipul sau tipurile de protecție aplicate: — fizică (de exemplu gard, barieră, clădire din materiale solide); — umană (de exemplu patrule etc.); — tehnologică (de exemplu CCTV, sistem de alarmă). Explicați cum sunt organizate. 7.3. Sunt mărfurile sau poșta securizate destinate transportului aerian accesibile numai persoanelor autorizate? DA sau NU Dacă răspunsul este DA, descrieți Indicați cum sunt controlate toate punctele de acces (inclusiv ușile și ferestrele) către mărfurile sau poșta identificabile și securizate destinate transportului aerian. 7.4. Au fost instituite proceduri care asigură că mărfurile sau poșta destinate transportului aerian către UE sau către SEE care au fost supuse măsurilor de securitate sunt protejate împotriva oricăror intervenții neautorizate de la momentul securizării și până la încărcare sau la transferul către un transportator ACC3 sau un alt agent RA3? DA sau NU Dacă răspunsul este DA, descrieți mijloacele de protecție (de exemplu fizice, umane, tehnologice) Precizați, de asemenea, dacă este vorba de o clădire din materiale solide și ce tipuri de materiale sunt utilizate, dacă este cazul. Dacă răspunsul este NU, precizați motivele 7.5. Concluzie: este protecția expedierilor suficient de solidă pentru a preveni intervențiile ilicite? DA sau NU Dacă răspunsul este NU, precizați motivele Observațiile entității Observațiile validatorului UE de securitate a aviației PARTEA 8 Documentația Obiectiv: Agentul RA3 se asigură că documentația care însoțește o expediere căreia respectivul agent RA3 i-a aplicat măsuri de securitate (precum controlul de securitate, protecția) conține cel puțin: (a) codul alfanumeric unic de identificare primit de la autoritatea competentă care face desemnarea și (b) codul unic de identificare a expedierii, precum numărul scrisorii de transport aerian (house sau master air waybill), atunci când este cazul, și (c) conținutul expedierii și (d) statutul de securitate, indicat după cum urmează: — «SPX», care înseamnă că expedierea poate fi transportată în siguranță pe aeronave de pasageri, de marfă și de poștă, sau — «SCO», care înseamnă că expedierea poate fi transportată în siguranță numai pe aeronave de marfă și de poștă, sau — «SHR», care înseamnă că expedierea poate fi transportată în siguranță pe aeronave de pasageri, de marfă și de poștă, în conformitate cu cerințele pentru nivel ridicat de risc. Dacă statutul de securitate este emis de agentul RA3, entitatea trebuie să indice, în plus, motivele emiterii statutului de securitate, precum mijloacele sau metoda de control de securitate utilizate sau motivele pentru care expedierea a fost exceptată de la controlul de securitate, utilizând standardele adoptate în cadrul sistemului declarațiilor de securitate a expedierii. Documentația care însoțește expedierea poate fi constituită fie de o scrisoare de transport aerian sau de un document poștal echivalent, fie de o declarație separată, și poate fi în format electronic sau în scris. Referință: punctul 6.3.2.6 litera (d), punctele 6.8.3.4, 6.8.3.5 și 6.8.3.6 din anexa la Regulamentul de punere în aplicare (UE) 2015/1998. 8.1. Se asigură entitatea că se întocmesc documentele însoțitoare corespunzătoare și că acestea includ informațiile prevăzute la punctul 6.3.2.6 litera (d) și la punctele 6.8.3.4, 6.8.3.5 și 6.8.3.6 din anexa la Regulamentul de punere în aplicare (UE) 2015/1998? DA sau NU Dacă răspunsul este NU, explicați 8.2. În special, precizează entitatea statutul mărfurilor și modul în care s-a obținut acesta? DA sau NU Dacă răspunsul este NU, explicați 8.3. Concluzie: este procesul de întocmire a documentației suficient pentru a garanta că poșta sau mărfurile sunt însoțite de documentația corespunzătoare în care se indică statutul de securitate corect și toate informațiile necesare? DA sau NU Dacă răspunsul este NU, precizați motivele Observațiile entității Observațiile validatorului UE de securitate a aviației PARTEA 9 Transportul Obiectiv: Mărfurile și poșta destinate transportului aerian trebuie protejate împotriva intervențiilor neautorizate sau a violării integrității de la momentul în care au fost securizate și până la încărcare sau până la transferul către un transportator ACC3 sau un alt agent RA3. Aceasta include protecția în timpul transportului către aeronavă, către transportatorul ACC3 sau către un alt agent RA3. Dacă mărfurile și poșta destinate transportului aerian care au fost anterior securizate nu sunt protejate în timpul transportului, acestea nu pot fi încărcate sau transferate unui transportator ACC3 sau unui alt agent RA3 ca mărfuri securizate. În timpul transportului către o aeronavă, către un transportator ACC3 sau către un alt agent RA3, agentul RA3 este responsabil cu protecția expedierilor securizate. Aici sunt incluse și cazurile în care transportul este efectuat în numele său de o altă entitate, cum ar fi un agent de expediție. Nu sunt incluse cazurile în care expedierile sunt transportate sub responsabilitatea unui transportator ACC3 sau a unui alt agent RA3. Referință: punctul 6.8.3 din anexa la Regulamentul de punere în aplicare (UE) 2015/1998. 9.1. Cum sunt mărfurile sau poșta destinate transportului aerian transportate către transportatorul ACC3 sau către alt agent RA3? (a) transportul este efectuat de entitatea validată? DA sau NU (b) transportul este efectuat de alt agent RA3 sau de ACC3? DA sau NU (c) transportul este efectuat de un contractant al entității validate? DA sau NU 9.2. Se utilizează pentru mărfurile sau poșta destinate transportului aerian ambalaje prevăzute cu elemente de probare a integrității? DA sau NU Dacă răspunsul este DA, cum anume? 9.3. Este vehiculul sigilat sau încuiat înainte de transport? DA sau NU Dacă răspunsul este DA, cum anume? 9.4. Atunci când se utilizează sigilii numerotate, este accesul la acestea controlat și sunt înregistrate numerele? DA sau NU Dacă răspunsul este DA, cum anume? 9.5. Dacă este cazul, semnează transportatorul rutier respectiv declarația transportatorului rutier? DA sau NU 9.6. A fost persoana care transportă mărfurile supusă unor măsuri de securitate specifice și a urmat o pregătire în vederea conștientizării problemelor de securitate înainte de a fi autorizată să transporte mărfurile sau poșta securizate destinate transportului aerian ori atât mărfurile, cât și poșta securizate destinate transportului aerian? DA sau NU Dacă răspunsul este DA, indicați tipul de măsuri de securitate (precum verificare înainte de angajare, verificarea antecedentelor) și tipul de pregătire (precum conștientizarea problemelor de securitate) 9.7. Concluzie: sunt măsurile luate suficiente pentru a proteja mărfurile sau poșta destinate transportului aerian împotriva intervențiilor neautorizate în timpul transportului? DA sau NU Dacă răspunsul este NU, precizați motivele Observațiile entității Observațiile validatorului UE de securitate a aviației PARTEA 10 Conformitatea Obiectiv: După evaluarea părților 1-9 ale prezentei liste de verificare, validatorul UE de securitate a aviației trebuie să concluzioneze dacă verificarea efectuată la fața locului confirmă implementarea măsurilor de securitate în conformitate cu obiectivele menționate în listă pentru mărfurile sau poșta destinate transportului aerian către UE sau către SEE. Sunt posibile două scenarii. Validatorul UE de securitate a aviației concluzionează că entitatea: 1. a îndeplinit obiectivele menționate în prezenta listă de verificare. În termen de maximum o lună după verificarea la fața locului, se furnizează un raport de validare autorității competente care face desemnarea și entității validate; 2. nu a îndeplinit obiectivele menționate în prezenta listă de verificare. În acest caz, entitatea nu este autorizată să livreze mărfuri sau poștă securizate destinate transportului aerian către UE sau către SEE unui transportator ACC3 sau unui alt RA3. Entitatea primește o copie a listei de verificare completate, în care se indică deficiențele. 10.1. Concluzia generală: Indicați cazul cel mai apropiat de situația validată 1 sau 2 Observațiile validatorului UE de securitate a aviației Observațiile entității Numele validatorului: Data: Semnătura: ANEXĂ Lista persoanelor și a entităților vizitate și intervievate Indicați numele entității, numele și funcția persoanei de contact și data vizitei sau a interviului. Numele entității Numele persoanei de contact Funcția persoanei de contact Data vizitei sau a interviului APENDICELE 6-C3 LISTA DE VERIFICARE PENTRU VALIDAREA ACC3 Desemnarea ca transportator ACC3 (transportator aerian de marfă sau poștă care efectuează operațiuni dintr-un aeroport al unei țări terțe către Uniune) este condiția prealabilă pentru transportul aerian de mărfuri sau poștă către Uniunea Europeană (3) (UE) sau Islanda, Norvegia și Elveția și este impusă de Regulamentul de punere în aplicare (UE) 2015/1998. Desemnarea ca transportator ACC3 este necesară, în principiu, pentru toate zborurile care transportă mărfuri sau poștă pentru transfer, tranzit sau descărcare în aeroporturile UE sau SEE (4). Autoritățile competente din statele membre ale Uniunii Europene, Islanda, Norvegia și Elveția sunt responsabile cu desemnarea anumitor transportatori aerieni ca transportatori ACC3. Desemnarea se bazează pe programul de securitate al unui transportator aerian și pe o verificare la fața locului a implementării în conformitate cu obiectivele menționate în prezenta listă de verificare pentru validare. Lista de verificare este instrumentul care trebuie folosit de validatorul UE de securitate a aviației pentru evaluarea nivelului de securitate aplicat mărfurilor sau poștei destinate transportului aerian către UE sau către SEE de către transportatorul ACC3 sau sub responsabilitatea acestuia sau de către un transportator aerian care solicită desemnarea ca ACC3. În termen de maximum o lună după verificarea la fața locului, se furnizează un raport de validare autorității competente care face desemnarea și entității validate. Cel puțin următoarele elemente trebuie să facă parte integrantă din raportul de validare: — lista de verificare completată, semnată de validatorul UE de securitate a aviației și, acolo unde este cazul, cu observațiile entității validate și — declarația-angajament [apendicele 6-H1 la Regulamentul de punere în aplicare (UE) 2015/1998] semnată de entitatea validată și — o declarație de independență [apendicele 11-A la Regulamentul de punere în aplicare (UE) 2015/1998] față de entitatea validată, semnată de validatorul UE de securitate a aviației. Numerotarea paginilor, data validării UE de securitate a aviației și parafele de pe fiecare pagină ale validatorului și entității validate constituie dovezile integrității raportului de validare. În mod standard, raportul de validare se redactează în limba engleză. Partea 3 – Programul de securitate al transportatorului aerian, partea 6 – Baza de date, partea 7 – Controlul de securitate și partea 8 – Mărfurile sau poșta cu risc ridicat (HRCM) trebuie evaluate în raport cu cerințele din capitolele 6.7 și 6.8 din anexa la Regulamentul de punere în aplicare (UE) 2015/1998. Pentru celelalte părți, standardele de referință sunt Standardele și practicile recomandate (SARP) prevăzute în anexa 17 la Convenția privind aviația civilă internațională și materialele orientative conținute în Manualul OACI de securitate a aviației (DOC 8973-Restricted). Observații privind completarea: — Trebuie completate toate părțile aplicabile și relevante ale listei de verificare, în conformitate cu modelul de afaceri și cu operațiunile entității care face obiectul validării. În cazul în care nu sunt disponibile informații, acest lucru trebuie explicat. — După fiecare parte, validatorul UE de securitate a aviației trebuie să concluzioneze dacă și în ce măsură sunt îndeplinite obiectivele respectivei părți. PARTEA 1 Identificarea entității validate și a validatorului 1.1. Data (datele) validării Utilizați formatul exact pentru dată, de exemplu 01.10.2012-02.10.2012 zz/ll/aaaa 1.2. Data precedentei validări și codul alfanumeric unic de identificare (UAI) al transportatorului ACC3, atunci când sunt disponibile zz/ll/aaaa UAI 1.3. Informații despre validatorul de securitate a aviației Numele Societate/organizație/autoritate UAI Adresa de e-mail Numărul de telefon (inclusiv prefixul internațional) 1.4. Numele transportatorului aerian de validat Numele AOC (certificatul de operator aerian) emis în (numele statului): Codul Asociației Internaționale de Transport Aerian (IATA) sau, dacă nu există codul IATA, codul Organizației Aviației Civile Internaționale (OACI). Indicați ce cod se aplică. Statul responsabil cu desemnarea transportatorului aerian ca ACC3 1.5. Informații privind localizarea aeroportului din țara terță care urmează să fie validat sau instalațiile pentru mărfuri sau poștă legate de acesta Numele Codul IATA sau OACI al aeroportului Țara 1.6. Domeniul de activitate al transportatorului aerian – pot fi folosite mai multe domenii de activitate (a) transport de pasageri și mărfuri/poștă; (b) transport exclusiv de mărfuri și poștă; (c) transport exclusiv de mărfuri; (d) transport exclusiv de poștă; (e) transport integrat; (f) charter. 1.7. Numele și funcția persoanei responsabile cu securitatea mărfurilor sau a poștei destinate transportului aerian din țări terțe Numele Funcția Adresa de e-mail Numărul de telefon (inclusiv prefixul internațional) 1.8. Adresa sediului principal al transportatorului aerian la aeroportul vizitat Numărul/Unitatea/Clădirea/Aeroportul Strada Localitatea Codul poștal Statul (dacă este cazul) Țara 1.9. Adresa sediului principal al transportatorului aerian (de exemplu, adresa sediului social) Numărul/Unitatea/Clădirea/Aeroportul Strada Localitatea Codul poștal Statul (dacă este cazul) Țara PARTEA 2 Organizarea și responsabilitățile transportatorului ACC3 la aeroport Obiectiv: Mărfurile sau poșta destinate transportului aerian nu pot fi introduse în UE sau în SEE fără să fie supuse măsurilor de securitate. Detaliile acestor măsuri sunt precizate în următoarele părți ale prezentei liste de verificare. Transportatorul ACC3 nu acceptă să transporte mărfuri sau poștă la bordul unei aeronave cu destinația UE decât dacă efectuarea controlului de securitate sau aplicarea altor măsuri de securitate este confirmată și atestată de un agent abilitat validat UE în materie de securitate a aviației, un expeditor cunoscut validat UE în materie de securitate a aviației sau un expeditor cu cont desemnat de însuși transportatorul ACC3 sau de un agent abilitat validat UE în materie de securitate a aviației sau dacă astfel de expedieri sunt supuse controlului de securitate în conformitate cu legislația Uniunii. Transportatorul ACC3 trebuie să dispună de un proces care să asigure că se aplică măsuri de securitate adecvate tuturor mărfurilor și poștei destinate transportului aerian către UE sau către SEE, cu excepția cazului în care acestea sunt exceptate de la controlul de securitate în conformitate cu legislația Uniunii, precum și că mărfurile sau poșta sunt protejate ulterior până la încărcarea în aeronavă. Măsurile de securitate constau în: — controlul fizic de securitate, care trebuie să corespundă unui standard suficient de înalt pentru a garanta în mod rezonabil că nu au fost disimulate articole interzise în interiorul expedierii, sau — alte măsuri de securitate care fac parte dintr-un proces de securitate a lanțului de aprovizionare care asigură, în mod rezonabil, că nu au fost disimulate articole interzise în interiorul expedierii, aplicate de agenții abilitați sau expeditorii cunoscuți validați UE în materie de securitate a aviației sau de un expeditor cu cont desemnat de însuși transportatorul ACC3 sau de un agent abilitat validat UE în materie de securitate a aviației. Referință: punctul 6.8.3 din anexa la Regulamentul de punere în aplicare (UE) 2015/1998 2.1. A instituit transportatorul aerian un proces care să asigure că mărfurile sau poșta destinate transportului aerian fac obiectul unor măsuri de securitate adecvate înainte de a fi încărcate într-o aeronavă cu destinația UE sau SEE? DA sau NU Dacă răspunsul este DA, descrieți procesul 2.2. Sunt măsurile de securitate aplicate de transportatorul aerian sau, în numele acestuia, de o entitate inclusă în programul de securitate al transportatorului aerian? Dacă răspunsul este DA, furnizați detalii Dacă răspunsul este NU, ce entități care nu sunt incluse în programul de securitate al transportatorului aerian aplică măsuri de securitate mărfurilor sau poștei destinate transportului aerian ale acestui transportator aerian către UE sau către SEE? Precizați natura acestor entități și furnizați detalii: — societate privată de handling; — societate din sectorul public; — entitate sau organism de stat care efectuează controlul de securitate; — altele. 2.3. Prin ce instrumente și instrucțiuni (precum supravegherea, monitorizarea și controlul calității) se asigură transportatorul aerian că măsurile de securitate sunt aplicate conform cerințelor de către furnizorii de servicii menționați mai sus? 2.4. Este transportatorul aerian capabil să solicite măsurile de securitate corespunzătoare atunci când controlul de securitate este efectuat de entități care nu fac obiectul programului de securitate al transportatorului aerian, precum cele guvernamentale? DA sau NU Dacă răspunsul este NU, furnizați detalii 2.5. Prin ce instrumente și instrucțiuni (precum supravegherea, monitorizarea și controlul calității) se asigură transportatorul aerian că măsurile de securitate sunt aplicate conform cerințelor de către astfel de furnizori de servicii? 2.6. A fost instituit un program de agent abilitat sau de expeditor cunoscut pentru mărfurile și poșta destinate transportului aerian în conformitate cu standardele OACI în statul aeroportului la care are loc vizita de validare? Dacă răspunsul este DA, descrieți elementele programului și modul în care acesta a fost instituit 2.7. Concluzii și observații generale privind caracterul fiabil, concludent și solid al procesului. Observațiile transportatorului aerian Observațiile validatorului UE de securitate a aviației PARTEA 3 Programul de securitate al transportatorului aerian Obiectiv: Transportatorul ACC3 trebuie să se asigure că programul său de securitate include toate măsurile de securitate a aviației relevante și suficiente pentru transportul în Uniune al mărfurilor și poștei destinate transportului aerian. Programul de securitate și documentația aferentă ale transportatorului aerian stau la baza măsurilor de securitate aplicate în conformitate cu obiectivul prezentei liste de verificare. Transportatorul aerian poate să transmită validatorului UE de securitate a aviației documentația înainte de vizita de validare, pentru a-l familiariza cu amplasamentele care urmează să fie vizitate. Referință: punctul 6.8.2.1 din anexa la Regulamentul de punere în aplicare (UE) 2015/1998 și apendicele 6-G la regulamentul respectiv. Notă: Următoarele puncte enumerate în apendicele 6-G la Regulamentul de punere în aplicare (UE) 2015/1998 trebuie acoperite în mod corespunzător: (a) descrierea măsurilor aplicabile mărfurilor și poștei destinate transportului aerian; (b) procedurile de acceptare; (c) regimul și criteriile pentru agenții abilitați; (d) regimul și criteriile pentru expeditorii cunoscuți; (e) regimul și criteriile pentru expeditorii cu cont; (f) standardele pentru controalele de securitate; (g) locul de efectuare a controalelor de securitate; (h) date privind echipamentele pentru controalele de securitate; (i) date privind operatorul sau furnizorul serviciilor; (j) lista exceptărilor de la controalele de securitate; (k) tratamentul aplicat mărfurilor și poștei cu risc ridicat. 3.1. Programul de securitate al transportatorului aerian Data – utilizați formatul exact pentru dată zz/ll/aaaa Versiunea A fost depus programul la o autoritate competentă din UE sau din SEE într-un stadiu preliminar? Dacă DA, a fost depus pentru desemnarea ca ACC3? În alte scopuri? 3.2. Acoperă programul de securitate în mod suficient elementele din lista de mai sus? DA sau NU Dacă răspunsul este NU, explicați în detaliu motivele 3.3. Sunt măsurile de securitate a aviației descrise de programul de securitate relevante și suficiente pentru a securiza mărfurile sau poșta destinate transportului aerian către UE sau către SEE în conformitate cu standardele impuse? DA sau NU Dacă răspunsul este NU, explicați în detaliu motivele 3.4. Concluzie: Este programul de securitate concludent, solid și complet? DA sau NU Dacă răspunsul este NU, precizați motivele Observațiile transportatorului aerian Observațiile validatorului UE de securitate a aviației PARTEA 4 Recrutarea și pregătirea personalului Obiectiv: Transportatorul ACC3 trebuie să aloce personal responsabil și competent în posturile din domeniul securizării mărfurilor sau poștei destinate transportului aerian. Personalul care are acces la mărfurile securizate destinate transportului aerian trebuie să dispună de toate competențele necesare pentru a-și îndeplini sarcinile și să fie pregătit în mod corespunzător. Pentru a îndeplini acest obiectiv, transportatorul ACC3 trebuie să instituie o procedură care să asigure că toți membrii personalului (precum personalul permanent, temporar, interimar, șoferii) având acces direct și neînsoțit la mărfurile/poșta destinate transportului aerian care sunt sau au fost supuse măsurilor de securitate: — au fost supuși, inițial și periodic, unor verificări înainte de angajare sau unor verificări ale antecedentelor care respectă cel puțin cerințele autorităților locale ale aeroportului validat și — au efectuat pregătirea inițială și periodică în domeniul securității pentru a-și cunoaște responsabilitățile în materie de securitate în conformitate cu cerințele autorităților locale ale aeroportului validat. Referință: punctul 6.8.3.1 din anexa la Regulamentul de punere în aplicare (UE) 2015/1998 Notă: — Verificarea antecedentelor înseamnă verificarea identității și a experienței anterioare, inclusiv, dacă legea permite, a antecedentelor penale ale unei persoane, cu scopul de a evalua dacă aceasta este potrivită pentru a aplica o măsură de securitate sau pentru a pătrunde neînsoțită într-o zonă de securitate cu acces restricționat (definiția din anexa 17 OACI). — Verificarea înainte de angajare trebuie să stabilească identitatea persoanei pe baza documentelor doveditoare, să acopere experiența profesională, studiile și orice lacună din cursul ultimilor cinci ani, cel puțin, și să impună persoanei semnarea unei declarații privind orice antecedente penale din toate statele de rezidență, din cursul ultimilor cinci ani, cel puțin (definiția Uniunii). 4.1. Există o procedură care să garanteze faptul că toți membrii personalului cu drept de acces direct și neînsoțit la mărfurile sau poșta securizate destinate transportului aerian sunt supuși unor verificări înainte de angajare care evaluează antecedentele și competența acestora? DA sau NU Dacă răspunsul este DA, indicați numărul anilor precedenți luați în considerare pentru verificarea înainte de angajare și entitatea care efectuează această verificare. 4.2. Include această procedură elementele următoare? — o verificare a antecedentelor; — o verificare înainte de angajare; — o verificare a cazierului judiciar; — interviuri; — altele (furnizați detalii). Explicați elementele, indicați entitatea responsabilă pentru elementul respectiv și, dacă este cazul, perioada de timp anterioară luată în considerare. 4.3. Există o procedură care să asigure că persoana responsabilă cu aplicarea și supravegherea implementării măsurilor de securitate la punctul de lucru este supusă unei verificări înainte de angajare care îi evaluează antecedentele și competența? DA sau NU Dacă răspunsul este DA, indicați numărul anilor precedenți luați în considerare pentru verificarea înainte de angajare și entitatea care efectuează această verificare. 4.4. Include această procedură elementele următoare? — o verificare a antecedentelor; — o verificare înainte de angajare; — o verificare a cazierului judiciar; — interviuri; — altele (furnizați detalii). Explicați elementele, indicați entitatea responsabilă pentru elementul respectiv și, dacă este cazul, perioada de timp anterioară luată în considerare. 4.5. Beneficiază membrii personalului cu acces direct și neînsoțit la mărfurile sau poșta securizate destinate transportului aerian de o pregătire în domeniul securității înainte de a li se permite accesul la mărfurile sau poșta securizate destinate transportului aerian? DA sau NU Dacă răspunsul este DA, descrieți elementele și indicați durata pregătirii 4.6. Beneficiază personalul care acceptă, supune controlului de securitate sau protejează mărfurile sau poșta destinate transportului aerian de o pregătire specifică locului de muncă? DA sau NU Dacă răspunsul este DA, descrieți elementele și durata cursurilor de pregătire. 4.7. Beneficiază personalul menționat la punctele 4.5 și 4.6 de pregătire recurentă? DA sau NU Dacă răspunsul este DA, specificați elementele și frecvența pregătirii recurente. 4.8. Concluzie: asigură măsurile privind recrutarea și pregătirea personalului faptul că toți membrii personalului cu acces la mărfurile sau poșta securizate destinate transportului aerian au fost repartizați în mod corespunzător și pregătiți la un standard suficient de înalt pentru a-și cunoaște responsabilitățile în materie de securitate? DA sau NU Dacă răspunsul este NU, precizați motivele Observațiile transportatorului aerian Observațiile validatorului UE de securitate a aviației PARTEA 5 Procedurile de acceptare Obiectiv: Transportatorul ACC3 trebuie să aibă o procedură pentru a evalua și a verifica, în momentul acceptării, statutul de securitate al unei expedieri în ceea ce privește controalele precedente. Procedura trebuie să includă verificarea următoarelor elemente: (a) dacă entitatea care efectuează livrarea expedierii apare ca fiind activă în baza de date a Uniunii privind securitatea lanțului de aprovizionare pentru respectivul aeroport sau punct de lucru; (b) dacă codul alfanumeric unic de identificare atribuit entității în baza de date a Uniunii care efectuează livrarea expedierii este indicat în documentele însoțitoare; (c) în cazul expedierilor primite de la un expeditor cu cont, dacă entitatea figurează în baza de date a transportatorului aerian. Dacă în documentele însoțitoare nu este indicat codul de identificare, dacă transportatorul aerian sau entitatea care efectuează livrarea expedierilor nu apare ca fiind activă în baza de date a Uniunii privind securitatea lanțului de aprovizionare ori, în cazul expeditorilor cu cont, dacă entitatea nu figurează în baza de date a transportatorului aerian, se consideră că nu s-au aplicat în prealabil măsuri de securitate, iar respectivele expedieri trebuie supuse controlului de securitate de către transportatorul ACC3 sau de către un alt agent RA3 validat UE în materie de securitate înainte de a fi încărcate pe aeronavă; (d) dacă expedierea este livrată de o persoană numită de un agent abilitat sau expeditor cunoscut validat UE în materie de securitate a aviației din baza sa de date sau de un expeditor cu cont al unui astfel de agent abilitat ori desemnat de transportatorul aerian însuși; (e) persoana numită trebuie să corespundă cu persoana însărcinată să livreze transportatorului aerian mărfurile sau poșta destinate transportului aerian. Persoana care efectuează livrarea expedierii la transportatorul aerian trebuie să prezinte cartea de identitate, pașaportul, permisul de conducere sau un alt document cu fotografia sa care a fost eliberat sau este recunoscut de autoritatea națională. (f) acolo unde este cazul, dacă expedierea este prezentată împreună cu toate informațiile de securitate necesare (scrisoare de transport aerian și informații despre statutul de securitate pe suport de hârtie sau prin mijloace electronice, descrierea expedierii și codul unic de identificare al acesteia, motivele care stau la baza emiterii statutului de securitate, mijloacele sau metodele de control de securitate utilizate sau motivele exceptării de la controlul de securitate) corespunzătoare expedierilor aeriene de mărfuri și de poștă livrate; (g) dacă expedierea nu prezintă niciun semn de violare a integrității și (h) dacă expedierea trebuie tratată drept HRCM (mărfuri și poștă cu risc ridicat). Referință: punctele 6.8.3.5, 6.8.3.6, 6.8.3.7 și 6.8.5.4 din anexa la Regulamentul de punere în aplicare (UE) 2015/1998 5.1. Atunci când acceptă în mod direct o expediere, stabilește transportatorul aerian dacă aceasta provine de la un agent abilitat, un expeditor cunoscut sau un expeditor cu cont care este recunoscut în conformitate cu legislația Uniunii privind mărfurile destinate transportului aerian și care figurează în baza de date a Uniunii privind securitatea lanțului de aprovizionare și în baza de date a transportatorului aerian? DA sau NU Dacă răspunsul este DA, descrieți procedura 5.2. Verifică transportatorul aerian indicarea UAI-ului pe documentele care însoțesc expedierile primite de la un alt ACC3, RA3 sau KC3 și se asigură că transportatorul ACC3, agentul RA3 sau expeditorul KC3 are un statut activ în baza de date privind securitatea lanțului de aprovizionare? DA sau NU 5.3. A instituit entitatea o procedură care să asigure că, în cazul în care documentele nu conțin UAI-ul sau în care entitatea de la care este primită expedierea nu are statutul activ în baza de date a Uniunii privind securitatea lanțului de aprovizionare, expedierea este tratată ca provenind de la o sursă necunoscută? DA sau NU 5.4. Desemnează transportatorul aerian expeditori ca AC3? DA sau NU Dacă DA, descrieți procedura și garanțiile solicitate de transportatorul aerian expeditorului. 5.5. Atunci când acceptă în mod direct o expediere, stabilește transportatorul aerian dacă destinația acesteia este un aeroport din UE sau din SEE? DA sau NU – explicați 5.6. Dacă DA – supune transportatorul aerian totalitatea mărfurilor sau a poștei acelorași măsuri de securitate când destinația este un aeroport din UE sau din SEE? DA sau NU Dacă răspunsul este DA, descrieți procedura 5.7. Atunci când acceptă în mod direct o expediere, stabilește transportatorul aerian dacă aceasta trebuie considerată drept HRCM (mărfuri și poștă cu risc ridicat), inclusiv pentru expedierile livrate prin alte moduri de transport decât cel aerian? DA sau NU Dacă răspunsul este DA, cum anume? Descrieți procedura 5.8. Atunci când acceptă o expediere securizată, stabilește transportatorul aerian dacă aceasta a fost protejată împotriva intervențiilor neautorizate și/sau a violării integrității? DA sau NU Dacă răspunsul este DA, descrieți (de exemplu, sigilii, încuietori). 5.9. În cazul în care transportatorul aerian acceptă mărfuri sau poștă destinate transportului aerian în tranzit în această locație (mărfuri sau poștă care pleacă cu aceeași aeronavă cu care au sosit), stabilește transportatorul aerian, pe baza datelor furnizate, dacă trebuie aplicate și alte măsuri de securitate? DA sau NU Dacă răspunsul este DA, cum se stabilește acest lucru? Dacă răspunsul este NU, ce măsuri sunt aplicate pentru a asigura securitatea mărfurilor și a poștei cu destinația UE sau SEE? 5.10. În cazul în care transportatorul aerian acceptă mărfuri sau poștă destinate transportului aerian în transfer în această locație (mărfuri sau poștă care pleacă cu altă aeronavă decât cea cu care au sosit), stabilește transportatorul aerian, pe baza datelor furnizate, dacă trebuie aplicate și alte măsuri de securitate? DA sau NU Dacă răspunsul este DA, cum se stabilește acest lucru? Dacă răspunsul este NU, ce măsuri sunt aplicate pentru a asigura securitatea mărfurilor și a poștei cu destinația UE sau SEE? 5.11. Persoana care livrează marfa securizată cunoscută transportatorului aerian trebuie să prezinte un act de identitate cu fotografie? DA sau NU 5.12. Concluzie: sunt procedurile de acceptare suficiente pentru a stabili dacă mărfurile sau poșta destinate transportului aerian provin dintr-un lanț de aprovizionare sigur sau dacă trebuie supuse controlului de securitate? DA sau NU Dacă răspunsul este NU, precizați motivele Observațiile transportatorului aerian Observațiile validatorului UE de securitate a aviației PARTEA 6 Baza de date Obiectiv: În cazul în care transportatorul ACC3 nu este obligat să supună controlului de securitate 100 % din mărfurile sau poșta destinate transportului aerian către UE/SEE, transportatorul ACC3 se asigură că mărfurile sau poșta provin de la o entitate validată UE în materie de securitate a aviației care este desemnată de autoritatea competentă a unui stat membru drept agent abilitat dintr-o țară terță (RA3) sau expeditor cunoscut dintr-o țară terță (KC3) sau că provin de la un expeditor cu cont (AC3) desemnat de transportatorul însuși sau de un agent abilitat dintr-o țară terță. Pentru monitorizarea pistei de audit relevante pentru securitate, transportatorul ACC3 trebuie să verifice că agentul RA3 sau expeditorul KC3 are un statut activ în baza de date a Uniunii privind securitatea lanțului de aprovizionare și trebuie să mențină o bază de date care să furnizeze următoarele informații pentru fiecare entitate sau persoană de la care acceptă în mod direct mărfuri sau poștă: — statutul entității implicate (agent abilitat sau expeditor cunoscut); — datele societății, inclusiv adresa autentică a sediului social; — natura activității comerciale, excluzând informațiile comerciale sensibile; — datele de contact, inclusiv cele ale persoanei sau persoanelor responsabile cu securitatea; — codul alfanumeric unic de identificare atribuit în baza de date a Uniunii privind securitatea lanțului de aprovizionare sau, în cazul în care entitatea este un expeditor AC3, numărul de înregistrare al societății. Atunci când primește mărfuri sau poștă destinate transportului aerian de la un agent RA3 sau de la un expeditor KC3, transportatorul ACC3 trebuie să verifice dacă entitatea apare ca fiind activă în baza de date a Uniunii, iar, în cazul unui expeditor AC3, în baza de date a transportatorului aerian. Dacă statutul agentului RA3 sau al expeditorului KC3 nu este activ sau dacă expeditorul AC3 nu este inclus în baza de date, mărfurile sau poșta destinate transportului aerian livrate de o astfel de entitate trebuie supuse controlului de securitate înainte de încărcare. Referință: punctul 6.8.3.5 litera (a) și punctul 6.8.5.4 din anexa la Regulamentul de punere în aplicare (UE) 2015/1998 6.1. Atunci când acceptă în mod direct o expediere, stabilește transportatorul aerian dacă aceasta provine de la un agent abilitat, un expeditor cunoscut sau un expeditor cu cont care este recunoscut în conformitate cu legislația Uniunii privind mărfurile destinate transportului aerian și care figurează în baza de date a Uniunii privind securitatea lanțului de aprovizionare și în baza de date a transportatorului aerian? DA sau NU Dacă răspunsul este DA, descrieți procedura 6.2. Menține transportatorul aerian o bază de date care include, după caz, informațiile menționate mai sus cu privire la: — entitățile desemnate drept agenți abilitați dintr-o țară terță (RA3); — entitățile desemnate drept expeditori cunoscuți dintr-o țară terță (KC3); — entitățile desemnate drept expeditori cu cont de către un agent RA3 sau de către transportatorul aerian (AC3)? DA sau NU Dacă răspunsul este DA, descrieți baza de date Dacă răspunsul este NU, explicați motivele 6.3. Are personalul care acceptă mărfurile și poșta destinate transportului aerian acces ușor la baza de date a Uniunii privind securitatea lanțului de aprovizionare și la baza de date a transportatorului aerian? DA sau NU Dacă răspunsul este DA, descrieți procesul 6.4. Este actualizată baza de date în mod regulat, astfel încât să furnizeze informații credibile personalului care acceptă mărfurile și poșta destinate transportului aerian? DA sau NU Dacă răspunsul este NU, explicați 6.5. Concluzie: Menține transportatorul aerian o bază de date care asigură transparența deplină în ceea ce privește relația acestuia cu entitățile de la care primește în mod direct mărfuri sau poștă (supuse controlului de securitate sau controlate din punctul de vedere al securității) în vederea transportării către UE sau către SEE? DA sau NU Dacă răspunsul este NU, precizați motivele Observațiile transportatorului aerian Observațiile validatorului UE de securitate a aviației PARTEA 7 Controlul de securitate Obiectiv: În cazul în care transportatorul ACC3 acceptă mărfuri și poștă de la o entitate care nu este validată UE în materie de securitate a aviației sau mărfurile primite nu au fost protejate împotriva oricărei intervenții neautorizate din momentul aplicării măsurilor de securitate, transportatorul ACC3 se asigură că mărfurile sau poșta destinate transportului aerian sunt supuse controlului de securitate înainte de a fi încărcate pe o aeronavă. Transportatorul ACC3 trebuie să dispună de un proces care să asigure că mărfurile și poșta destinate transportului aerian către UE sau către SEE în vederea transferului, a tranzitului sau a descărcării într-un aeroport al Uniunii sunt supuse controlului de securitate utilizând unul dintre mijloacele sau una dintre metodele menționate în legislația Uniunii, la un nivel suficient pentru a se asigura în mod rezonabil faptul că acestea nu conțin articole interzise. În cazul în care mărfurile sau poșta destinate transportului aerian nu sunt supuse controlului de securitate de către transportatorul ACC3 însuși, acesta trebuie să se asigure că se efectuează un control de securitate corespunzător în conformitate cu cerințele Uniunii. Procedurile de control de securitate trebuie să includă, acolo unde este cazul, tratamentul mărfurilor și poștei aflate în transfer și în tranzit. În cazul în care controlul de securitate al mărfurilor sau poștei destinate transportului aerian este efectuat de către autoritatea competentă din țara terță sau în numele acesteia, transportatorul ACC3 care primește astfel de mărfuri sau poștă destinate transportului aerian de la entitatea respectivă trebuie să declare acest lucru în programul său de securitate și să precizeze modul în care se asigură un control de securitate adecvat. Referință: punctele 6.8.3.1, 6.8.3.2 și 6.8.3.3 din anexa la Regulamentul de punere în aplicare (UE) 2015/1998 7.1. Este efectuat controlul de securitate de către transportatorul aerian sau în numele acestuia de către o entitate inclusă în programul de securitate al transportatorului aerian? Dacă răspunsul este DA, furnizați detalii. Dacă este cazul, furnizați detalii privind entitatea sau entitățile care fac obiectul programului de securitate al transportatorului aerian: — numele — adresa punctului de lucru — prezența statutului AEO (agent economic autorizat), dacă este cazul Dacă răspunsul este NU, ce entități care nu sunt incluse în programul de securitate al transportatorului aerian efectuează controlul de securitate al transporturilor aeriene de mărfuri sau poștă ale acestui transportator aerian către UE sau către SEE? Precizați natura acestor entități și furnizați detalii — societate privată de handling; — societate din sectorul public; — entitate sau organism de stat care efectuează controlul de securitate; — altele. 7.2. Este capabilă entitatea să solicite măsurile de securitate corespunzătoare atunci când controlul de securitate este efectuat de către una dintre entitățile menționate mai sus? DA sau NU Dacă răspunsul este NU, furnizați detalii 7.3. Prin ce instrumente și instrucțiuni (de exemplu, supravegherea, monitorizarea și controlul calității) se asigură entitatea că măsurile de securitate sunt aplicate conform cerințelor de către astfel de furnizori de servicii? 7.4. Ce metode de control de securitate se utilizează pentru mărfurile și poșta destinate transportului aerian? Precizați, indicând, pentru toate metodele utilizate, detalii despre echipamentele folosite pentru controlul de securitate al mărfurilor și al poștei destinate transportului aerian (precum producătorul, tipul, versiunea software-ului, standardul, numărul de serie). 7.5. Este echipamentul sau metoda utilizată (de exemplu câinii dresați pentru detectarea explozibililor) inclusă în cea mai recentă listă de conformitate a UE, a Conferinței Europene a Aviației Civile (ECAC) sau a Administrației pentru Securitatea Transporturilor (TSA) din SUA? DA sau NU Dacă răspunsul este DA, furnizați detalii Dacă răspunsul este NU, furnizați detalii privind aprobarea echipamentelor și data acesteia, precum și orice elemente care demonstrează conformitatea echipamentelor cu standardele UE relevante. 7.6. Sunt echipamentele utilizate în conformitate cu conceptul de operare al producătorilor (CONOPS) și sunt ele testate și întreținute în mod regulat? DA sau NU Dacă răspunsul este DA, descrieți procesul 7.7. În cazul în care se folosesc EDD, fac aceștia obiectul unui proces de pregătire inițială și recurentă, de aprobare și de control al calității la un standard echivalent cu cerințele UE sau TSA? DA sau NU Dacă răspunsul este DA, descrieți întregul proces și documentele aferente pe care se bazează evaluarea 7.8. În cazul în care se folosesc EDD, urmează procesul de control de securitate o metodologie de utilizare echivalentă cu standardele UE sau TSA? DA sau NU Dacă răspunsul este DA, descrieți întregul proces și documentele aferente pe care se bazează evaluarea 7.9. Este natura expedierii luată în considerare în cursul controlului de securitate? DA sau NU Dacă răspunsul este DA, descrieți cum se asigură că metoda de control de securitate aleasă este utilizată la un nivel suficient de înalt pentru a garanta, în mod rezonabil, că în expediere nu sunt disimulate articole interzise. 7.10. Există o procedură de stabilire a cauzei care a declanșat alarma generată de echipamentul de control de securitate? DA sau NU Dacă răspunsul este DA, descrieți procedura urmată în cazul declanșării alarmei pentru a garanta, în mod rezonabil, lipsa articolelor interzise. Dacă răspunsul este NU, descrieți ce se întâmplă cu expedierea. 7.11. Există expedieri exceptate de la controlul de securitate? DA sau NU 7.12. Există exceptări care nu respectă lista Uniunii? DA sau NU Dacă răspunsul este DA, furnizați detalii. 7.13. Este accesul la zona de control de securitate controlat, astfel încât să nu fie admis în această zonă decât personalul autorizat și pregătit? DA sau NU Dacă răspunsul este DA, descrieți 7.14. A fost instituit un sistem de control al calității sau de testare? DA sau NU Dacă răspunsul este DA, descrieți 7.15. Concluzie: sunt mărfurile sau poșta destinate transportului aerian supuse controlului de securitate efectuat printr-unul dintre mijloacele sau una dintre metodele indicate la punctul 6.2.1 din anexa la Regulamentul de punere în aplicare (UE) 2015/1998, la un nivel suficient de înalt pentru a se garanta, în mod rezonabil, că nu conțin articole interzise? DA sau NU Dacă răspunsul este NU, precizați motivele Observațiile transportatorului aerian Observațiile validatorului UE de securitate a aviației PARTEA 8 Mărfurile și poșta cu risc ridicat Obiectiv: Expedierile care provin din locuri identificate de UE ca prezentând un risc ridicat sau care sunt transferate în astfel de locuri sau asupra cărora pare să se fi intervenit în mod semnificativ trebuie considerate mărfuri și poștă cu risc ridicat (high risk cargo and mail – HRCM). Aceste expedieri trebuie supuse controlului de securitate conform unor instrucțiuni specifice. Originile care prezintă un risc ridicat și instrucțiunile corespunzătoare referitoare la controlul de securitate sunt furnizate de autoritatea UE/SEE care a desemnat transportatorul ACC3. Transportatorul ACC3 trebuie să aibă o procedură care să asigure că expedierile HRCM cu destinația UE sau SEE sunt identificate și supuse controalelor adecvate definite în legislația Uniunii. Transportatorul ACC3 trebuie să rămână în contact cu autoritatea competentă responsabilă pentru aeroporturile UE/SEE către care transportă mărfuri pentru a avea la dispoziție cele mai recente informații privind originile cu risc ridicat. Transportatorul ACC3 trebuie să aplice aceleași măsuri, indiferent dacă primește mărfuri și poștă cu risc ridicat de la un alt transportator aerian sau prin alte moduri de transport. Referință: Punctele 6.7 și 6.8.3.6 din anexa la Regulamentul de punere în aplicare (UE) 2015/1998 Notă: Expedierilor HRCM autorizate pentru transportul către UE sau către SEE trebuie să li se atribuie statutul de securitate «SHR», ceea ce înseamnă că pot fi transportate în siguranță pe aeronave de pasageri, de transport marfă și de transport poștă, cu respectarea cerințelor pentru risc ridicat. 8.1. Personalul transportatorului aerian responsabil de măsurile de securitate știe ce mărfuri și poștă destinate transportului aerian trebuie tratate ca HRCM? DA sau NU Dacă răspunsul este DA, descrieți 8.2. Dispune transportatorul aerian de proceduri pentru identificarea HRCM? DA sau NU Dacă răspunsul este DA, descrieți 8.3. Sunt HRCM supuse procedurilor de control de securitate pentru HRCM în conformitate cu legislația UE? DA sau NU Dacă răspunsul este NU, indicați procedurile aplicate 8.4. După efectuarea controlului de securitate, emite transportatorul aerian o declarație privind statutul de securitate SHR care se include în documentația ce însoțește expedierea? DA sau NU Dacă răspunsul este DA, descrieți cum se emite statutul de securitate și în ce document 8.5. Concluzie: este procesul instituit de transportatorul aerian adecvat și suficient pentru a asigura tratarea corespunzătoare a tuturor expedierilor HRCM înainte de încărcare? DA sau NU Dacă răspunsul este NU, precizați motivele Observațiile transportatorului aerian Observațiile validatorului UE de securitate a aviației PARTEA 9 Protecție Obiectiv: Transportatorul ACC3 trebuie să dispună de procese care să asigure că mărfurile sau poșta destinate transportului aerian către UE sau către SEE sunt protejate împotriva oricăror intervenții neautorizate începând din momentul efectuării controlului de securitate sau al aplicării altor măsuri de securitate sau din momentul acceptării după efectuarea controlului de securitate sau aplicarea măsurilor de securitate și până la încărcare. Protecția poate fi asigurată prin diferite mijloace, care pot fi fizice (de exemplu bariere, încăperi încuiate), umane (de exemplu patrule, personal pregătit corespunzător) și tehnologice (de exemplu CCTV, alarmă antiintruziune). Mărfurile sau poșta securizate destinate transportului aerian către UE sau către SEE trebuie separate de mărfurile sau poșta nesecurizate destinate transportului aerian. Referință: punctul 6.8.3 din anexa la Regulamentul de punere în aplicare (UE) 2015/1998 9.1. Este protecția mărfurilor și poștei securizate destinate transportului aerian asigurată de transportatorul aerian sau, în numele acestuia, de o entitate inclusă în programul de securitate al transportatorului aerian? Dacă răspunsul este DA, furnizați detalii Dacă răspunsul este NU, ce entități care nu sunt incluse în programul de securitate al transportatorului aerian aplică măsuri de protecție transporturilor aeriene de mărfuri sau poștă securizate ale acestui transportator aerian către UE sau către SEE? Precizați natura acestor entități și furnizați detalii: — societate privată de handling; — societate din sectorul public; — entitate sau organism de stat care efectuează controlul de securitate; — altele. 9.2. Au fost instituite măsuri de securitate și de protecție pentru a preveni orice violare a integrității în cursul procesului de control de securitate? DA sau NU Dacă răspunsul este DA, descrieți 9.3. Există proceduri care asigură că mărfurile sau poșta destinate transportului aerian către UE sau către SEE cărora le-au fost aplicate măsuri de securitate sunt protejate împotriva oricăror intervenții neautorizate începând din momentul în care au fost securizate până la încărcare? DA sau NU Dacă răspunsul este DA, descrieți modul în care sunt acestea protejate Dacă răspunsul este NU, precizați motivele 9.4. Concluzii: este protecția expedierilor suficient de solidă pentru a preveni intervențiile ilicite? DA sau NU Dacă răspunsul este NU, precizați motivele Observațiile transportatorului aerian Observațiile validatorului UE de securitate a aviației PARTEA 10 Documente însoțitoare Obiectiv: Transportatorul ACC3 se asigură că documentația care însoțește o expediere căreia respectivul transportator ACC3 i-a aplicat măsuri de securitate (de exemplu controlul de securitate, protecția) conține cel puțin: (a) codul alfanumeric unic de identificare primit de la autoritatea competentă care face desemnarea și (b) codul unic de identificare a expedierii, precum numărul scrisorii de transport aerian (house sau master air waybill), atunci când este cazul, și (c) conținutul expedierii și (d) statutul de securitate, indicat după cum urmează: — «SPX», care înseamnă că expedierea poate fi transportată în siguranță pe aeronave de pasageri, de marfă și de poștă, sau — «SCO», care înseamnă că expedierea poate fi transportată în siguranță numai pe aeronave de marfă și de poștă, sau — «SHR», care înseamnă că expedierea poate fi transportată în siguranță pe aeronave de pasageri, de marfă și de poștă, în conformitate cu cerințele pentru nivel ridicat de risc. În lipsa unui agent abilitat dintr-o țară terță, declarația privind statutul de securitate poate fi emisă de transportatorul ACC3 sau de transportatorul aerian care sosește dintr-o țară terță exceptată de la regimul ACC3. Dacă statutul de securitate este emis de agentul ACC3, transportatorul aerian trebuie să indice, în plus, motivele emiterii statutului de securitate, precum mijloacele sau metoda de control de securitate utilizate sau motivele pentru care expedierea a fost exceptată de la controlul de securitate, utilizând standardele adoptate în cadrul sistemului declarațiilor de securitate a expedierii. În cazul în care statutul de securitate și documentele însoțitoare au fost emise de un agent RA3 din amonte sau de un alt transportator ACC3, transportatorul ACC3 trebuie să verifice, în cursul procesului de acceptare, dacă documentele însoțitoare cuprind informațiile de mai sus. Documentația care însoțește expedierea poate fi constituită fie de o scrisoare de transport aerian sau de un document poștal echivalent, fie de o declarație separată, și poate fi în format electronic sau în scris. Referință: punctul 6.3.2.6 litera (d), punctele 6.8.3.4, 6.8.3.5, 6.8.3.6 și 6.8.3.7 din anexa la Regulamentul de punere în aplicare (UE) 2015/1998 10.1. Se asigură transportatorul aerian că se întocmesc documentele însoțitoare corespunzătoare și că acestea includ informațiile prevăzute la punctul 6.3.2.6 litera (d) și la punctele 6.8.3.4, 6.8.3.5 și 6.8.3.6 din anexa la Regulamentul de punere în aplicare (UE) 2015/1998? DA sau NU Dacă răspunsul este DA, descrieți conținutul documentației Dacă NU, explicați de ce și cum sunt tratate mărfurile sau poșta drept «sigure» de către transportatorul aerian în cazul încărcării în aeronavă 10.2. Include documentația codul alfanumeric unic de identificare ACC3 al transportatorului aerian? DA sau NU Dacă răspunsul este NU, explicați motivele 10.3. Precizează documentația statutul de securitate al mărfurilor și modul în care s-a obținut acest statut? DA sau NU Descrieți în ce mod se precizează aceste informații 10.4. Concluzie: este procesul de întocmire a documentației suficient pentru a garanta că poșta sau mărfurile sunt însoțite de documentația corespunzătoare în care se indică statutul de securitate corect și toate informațiile necesare? DA sau NU Dacă răspunsul este NU, precizați motivele Observațiile transportatorului aerian Observațiile validatorului UE de securitate a aviației PARTEA 11 Conformitatea Obiectiv: După evaluarea precedentelor zece părți ale prezentei liste de verificare, validatorul UE de securitate a aviației trebuie să concluzioneze dacă verificarea sa la fața locului corespunde cu conținutul părții din programul de securitate al transportatorului aerian care descrie măsurile referitoare la mărfurile sau poșta destinate transportului aerian către UE sau către SEE și dacă măsurile de securitate implementează în mod suficient obiectivele enumerate în prezenta listă de verificare. Concluziile pot cuprinde unul dintre următoarele patru cazuri principale posibile: 1. programul de securitate al transportatorului aerian este în conformitate cu apendicele 6-G la Regulamentul de punere în aplicare (UE) 2015/1998 și verificarea la fața locului confirmă respectarea obiectivului listei de verificare sau 2. programul de securitate al transportatorului aerian este în conformitate cu apendicele 6-G la Regulamentul de punere în aplicare (UE) 2015/1998, dar verificarea la fața locului nu confirmă respectarea obiectivului listei de verificare sau 3. programul de securitate al transportatorului aerian nu este în conformitate cu apendicele 6-G la Regulamentul de punere în aplicare (UE) 2015/1998, dar verificarea la fața locului confirmă respectarea obiectivului listei de verificare sau 4. programul de securitate al transportatorului aerian nu este în conformitate cu apendicele 6-G la Regulamentul de punere în aplicare (UE) 2015/1998 și verificarea la fața locului nu confirmă respectarea obiectivului listei de verificare. 11.1. Concluzia generală: Indicați cazul cel mai apropiat de situația validată 1, 2, 3 sau 4 Observațiile validatorului UE de securitate a aviației Observațiile transportatorului aerian Numele validatorului: Data: Semnătura: ANEXĂ Lista persoanelor și a entităților vizitate și intervievate Indicați numele entității, numele și funcția persoanei de contact și data vizitei sau a interviului. Numele entității Numele persoanei de contact Funcția persoanei de contact Data vizitei sau a interviului APENDICELE 6-C4 LISTA DE VERIFICARE PENTRU EXPEDITORII CUNOSCUȚI DIN ȚĂRI TERȚE VALIDAȚI UE ÎN MATERIE DE SECURITATE A AVIAȚIEI Entitățile din țări terțe au opțiunea de a deveni parte a lanțului de aprovizionare sigur al unui transportator ACC3 (transportator aerian de marfă sau poștă care efectuează operațiuni dintr-un aeroport al unei țări terțe către Uniune) solicitând desemnarea ca expeditor cunoscut dintr-o țară terță validat UE în materie de securitate a aviației (KC3). Un expeditor KC3 este o entitate care se ocupă cu manipularea mărfurilor, situată într-o țară terță și care este validată și aprobată ca atare pe baza unei validări UE de securitate a aviației. Expeditorul KC3 se asigură că expedierile către Uniune (5) au fost supuse măsurilor de securitate și au fost protejate împotriva oricărei intervenții neautorizate de la momentul aplicării măsurilor de securitate respective și până la transferul către un transportator ACC3 sau către un agent abilitat dintr-o țară terță validat UE în materie de securitate a aviației (RA3). Condițiile prealabile pentru transportul aerian de mărfuri sau poștă către Uniune (UE) sau către Islanda, Norvegia și Elveția sunt prevăzute în Regulamentul de punere în aplicare (UE) 2015/1998. Lista de verificare este instrumentul pe care trebuie să îl utilizeze validatorul UE de securitate a aviației pentru a evalua nivelul de securitate aplicat mărfurilor sau poștei destinate transportului aerian către UE sau SEE (6) de către sau sub responsabilitatea entității care dorește să obțină desemnarea de agent KC3. Lista de verificare trebuie utilizată numai în cazurile specificate la punctul 6.8.5.1 litera (b) din anexa la Regulamentul de punere în aplicare (UE) 2015/1998. În cazurile menționate la punctul 6.8.5.1 litera (a) din anexa respectivă, validatorul UE de securitate a aviației trebuie să utilizeze lista de verificare pentru transportatorul ACC3. În termen de maximum o lună după verificarea la fața locului, se furnizează un raport de validare autorității competente care face desemnarea și entității validate. Cel puțin următoarele elemente trebuie să facă parte integrantă din raportul de validare: — lista de verificare completată, semnată de validatorul UE de securitate a aviației și, acolo unde este cazul, cu observațiile entității validate și — declarația-angajament [apendicele 6-H3 la Regulamentul de punere în aplicare (UE) 2015/1998] semnată de entitatea validată și — o declarație de independență [apendicele 11-A la Regulamentul de punere în aplicare (UE) 2015/1998] față de entitatea validată, semnată de validatorul UE de securitate a aviației. Numerotarea paginilor, data validării UE de securitate a aviației și parafele de pe fiecare pagină ale validatorului și entității validate constituie dovezile integrității raportului de validare. Expeditorul KC3 va putea utiliza raportul în relațiile sale de afaceri cu orice transportator ACC3 și orice agent RA3. În mod standard, raportul de validare se redactează în limba engleză. Pentru părțile care nu pot fi evaluate în raport cu cerințele Regulamentului de punere în aplicare (UE) 2015/1998, standardele de referință sunt Standardele și practicile recomandate (SARP) prevăzute în anexa 17 la Convenția privind aviația civilă internațională și materialele orientative conținute în Manualul OACI de securitate a aviației (DOC 8973-Restricted). Observații privind completarea: 1. Trebuie completate toate părțile aplicabile și relevante ale listei de verificare, în conformitate cu modelul de afaceri și cu operațiunile entității care face obiectul validării. În cazul în care nu sunt disponibile informații, acest lucru trebuie explicat. 2. După fiecare parte, validatorul UE de securitate a aviației trebuie să concluzioneze dacă și în ce măsură sunt îndeplinite obiectivele respectivei părți. PARTEA 1 Organizație și responsabilități 1.1. Data (datele) validării Utilizați formatul exact pentru dată, de exemplu 01.10.2012-02.10.2012 zz/ll/aaaa 1.2. Data validării precedente, dacă este cazul. zz/ll/aaaa Numărul de înregistrare KC3 precedent, dacă este disponibil Certificatul AEO/statutul C-TPAT/alte certificări, dacă sunt disponibile 1.3. Informații despre validatorul de securitate a aviației Numele Societate/organizație/autoritate Codul alfanumeric unic de identificare (UAI) Adresa de e-mail Numărul de telefon (inclusiv prefixul internațional) 1.4. Numele entității Numele Numărul societății (de exemplu, numărul de înregistrare la Registrul comerțului, dacă este cazul) Numărul/Unitatea/Clădirea Strada Localitatea Codul poștal Statul (dacă este cazul) Țara Căsuța poștală, dacă este cazul 1.5. Adresa principală a organizației (dacă diferă de punctul de lucru care face obiectul validării) Numărul/Unitatea/Clădirea Strada Localitatea Codul poștal Statul (dacă este cazul) Țara Căsuța poștală, dacă este cazul 1.6. Natura activității – Tipurile de mărfuri procesate Care este natura activității (activităților) – care sunt tipurile de mărfuri procesate în spațiile de lucru ale solicitantului? 1.7. Este solicitantul responsabil cu…? (a) producția (b) ambalarea (c) depozitarea (d) expedierea (e) altele, vă rugăm să precizați 1.8. Numărul aproximativ de angajați la punctul de lucru Numărul 1.9. Numele și funcția persoanei responsabile cu securitatea mărfurilor sau a poștei destinate transportului aerian din țări terțe Numele Funcția Adresa de e-mail Numărul de telefon (inclusiv prefixul internațional) PARTEA 2 Organizarea și responsabilitățile expeditorului cunoscut dintr-o țară terță validat UE în materie de securitate a aviației Obiectiv: Mărfurile sau poșta destinate transportului aerian nu pot fi transportate către UE sau către SEE fără să fi fost supuse măsurilor de securitate. Mărfurile și poșta livrate de un expeditor KC3 unui transportator ACC3 sau unui agent RA3 pot fi acceptate ca mărfuri sau poștă securizate numai dacă astfel de măsuri de securitate sunt aplicate de expeditorul KC3. Detaliile acestor măsuri sunt precizate în următoarele părți ale prezentei liste de verificare. Expeditorul KC3 trebuie să instituie proceduri prin care să se asigure că sunt aplicate măsuri de securitate adecvate tuturor mărfurilor și poștei destinate transportului aerian către UE sau către SEE și că mărfurile sau poșta securizate sunt protejate până la transferul lor către un transportator ACC3 sau un agent RA3. Măsurile de securitate asigură, în mod rezonabil, că în expediere nu au fost disimulate articole interzise. Referință: punctul 6.8.3 din anexa la Regulamentul de punere în aplicare (UE) 2015/1998. 2.1. A instituit entitatea un program de securitate? DA sau NU Dacă răspunsul este NU, treceți direct la punctul 2.5. 2.2. Informații privind programul de securitate al entității Data – utilizați formatul exact zz/ll/aaaa Versiunea Este programul de securitate transmis autorității competente din statul în care se situează entitatea sau aprobat de această autoritate? Dacă răspunsul este DA, descrieți procesul. 2.3. Acoperă programul de securitate în mod suficient elementele menționate în părțile 4-11 ale listei de verificare? DA sau NU Dacă răspunsul este NU, explicați în detaliu motivele 2.4. Este programul de securitate concludent, solid și complet? DA sau NU Dacă răspunsul este NU, precizați motivele 2.5. A instituit entitatea un proces care să asigure că mărfurile sau poșta destinate transportului aerian către UE sau către SEE sunt supuse unor măsuri de securitate adecvate înainte de a fi transferate unui ACC3 sau unui RA3? DA sau NU Dacă răspunsul este DA, descrieți procesul 2.6. A instituit entitatea un sistem de gestionare (de exemplu, instrumente, instrucțiuni) care să asigure implementarea măsurilor de securitate necesare? DA sau NU Dacă răspunsul este DA, descrieți sistemul de gestionare și precizați dacă este aprobat, verificat sau furnizat de autoritatea competentă sau de o altă entitate. Dacă răspunsul este NU, explicați cum asigură entitatea aplicarea măsurilor de securitate conform cerințelor. 2.7. Concluzii și observații generale privind caracterul fiabil, concludent și solid al procesului. Observațiile entității Observațiile validatorului UE de securitate a aviației PARTEA 3 Mărfurile sau poșta identificabile ca mărfuri sau poștă destinate transportului aerian Obiectiv: Stabilirea momentului sau a locului în care mărfurile sau poșta devin identificabile ca mărfuri sau poștă destinate transportului aerian. 3.1. Prin inspectarea zonelor de producție, ambalare, depozitare, selectare, expediere și a oricăror alte zone relevante, stabiliți unde și cum o expediere de mărfuri sau poștă destinate transportului aerian către UE sau către SEE devine identificabilă ca atare. Descrieți Observațiile entității Observațiile validatorului UE de securitate a aviației Vă rugăm să țineți cont că în părțile 6-9 trebuie furnizate informații detaliate privind protecția mărfurilor sau poștei identificabile ca mărfuri sau poștă destinate transportului aerian împotriva intervențiilor neautorizate sau a violării integrității. PARTEA 4 Recrutarea și pregătirea personalului Obiectiv: Pentru a asigura aplicarea măsurilor de securitate necesare, expeditorul KC3 trebuie să desemneze personal responsabil și competent pentru activitatea din domeniul securizării mărfurilor sau poștei destinate transportului aerian. Personalul care are acces la mărfurile identificabile ca mărfuri destinate transportului aerian trebuie să dispună de toate competențele necesare pentru a-și îndeplini sarcinile și să fie pregătit în mod corespunzător. Pentru a îndeplini acest obiectiv, expeditorul KC3 trebuie să instituie proceduri care să asigure faptul că toți membrii personalului (precum personalul permanent, temporar, interimar, șoferii) având acces direct și neînsoțit la mărfurile/poșta destinate transportului aerian care sunt sau au fost supuse măsurilor de securitate: (a) sunt supuși, inițial și periodic, unor verificări înainte de angajare sau unor verificări ale antecedentelor care respectă cel puțin cerințele autorităților locale din zona în care sunt situate spațiile de lucru validate ale KC3 și (b) au efectuat pregătirea inițială și recurentă în domeniul securității pentru a-și cunoaște responsabilitățile în materie de securitate, în conformitate cu cerințele autorităților locale din zona în care sunt situate spațiile de lucru validate ale KC3. Notă: — Verificarea antecedentelor înseamnă verificarea identității și a experienței anterioare, inclusiv, dacă legea permite, a antecedentelor penale ale unei persoane, cu scopul de a evalua dacă aceasta este potrivită pentru a aplica o măsură de securitate sau pentru a pătrunde neînsoțită într-o zonă de securitate cu acces restricționat (definiția din anexa 17 OACI). — Verificarea înainte de angajare trebuie să stabilească identitatea persoanei pe baza documentelor doveditoare, să acopere experiența profesională, studiile și orice lacună din cursul ultimilor cinci ani, cel puțin, și să impună persoanei semnarea unei declarații privind orice antecedente penale din toate statele de rezidență, din cursul ultimilor cinci ani, cel puțin (definiția Uniunii). Referință: punctul 6.8.3.1 din anexa la Regulamentul de punere în aplicare (UE) 2015/1998. 4.1. Există o procedură care să asigure faptul că toți membrii personalului cu acces la mărfurile sau poșta identificabile ca mărfuri sau poștă destinate transportului aerian sunt supuși unei verificări înainte de angajare care le evaluează antecedentele și competența? DA sau NU Dacă răspunsul este DA, indicați numărul anilor precedenți luați în considerare pentru verificarea înainte de angajare și entitatea care efectuează această verificare. 4.2. Include această procedură elementele următoare? ☐ o verificare a antecedentelor; ☐ o verificare înainte de angajare; ☐ o verificare a cazierului judiciar; ☐ interviuri; ☐ altele (furnizați detalii). Explicați elementele, indicați entitatea responsabilă pentru elementul respectiv și, dacă este cazul, perioada de timp anterioară luată în considerare. 4.3. Există o procedură care să asigure că persoana responsabilă cu aplicarea și supravegherea implementării măsurilor de securitate la punctul de lucru este supusă unei verificări înainte de angajare care îi evaluează antecedentele și competența? DA sau NU Dacă răspunsul este DA, indicați numărul anilor precedenți luați în considerare pentru verificarea înainte de angajare și entitatea care efectuează această verificare. 4.4. Include această procedură elementele următoare? ☐ o verificare a antecedentelor; ☐ o verificare înainte de angajare; ☐ o verificare a cazierului judiciar; ☐ interviuri; ☐ altele (furnizați detalii). Explicați elementele, indicați entitatea responsabilă pentru elementul respectiv și, dacă este cazul, perioada de timp anterioară luată în considerare. 4.5. Beneficiază membrii personalului cu acces la mărfurile sau poșta identificabile ca mărfuri sau poștă destinate transportului aerian de pregătire înainte de acordarea acestui acces? DA sau NU Dacă răspunsul este DA, descrieți elementele și indicați durata pregătirii 4.6. Beneficiază personalul menționat la punctul 4.5 de pregătire recurentă? DA sau NU Dacă răspunsul este DA, specificați elementele și frecvența pregătirii recurente. 4.7. Concluzie: Asigură măsurile privind recrutarea și pregătirea personalului faptul că toți membrii personalului cu acces la mărfurile sau poșta identificabile ca mărfuri sau poștă destinate transportului aerian către UE sau către SEE au fost recrutați în mod corespunzător și pregătiți la un standard suficient pentru a-și cunoaște responsabilitățile în materie de securitate? DA sau NU Dacă răspunsul este NU, precizați motivele Observațiile entității Observațiile validatorului UE de securitate a aviației PARTEA 5 Securitatea fizică Obiectiv: Expeditorul KC3 trebuie să instituie proceduri care să asigure protecția mărfurilor sau a poștei identificabile ca mărfuri sau poștă destinate transportului aerian către UE sau către SEE împotriva oricăror intervenții neautorizate sau violări ale integrității. Dacă nu sunt protejate, astfel de mărfuri sau poștă nu pot fi expediate către un transportator ACC3 sau un agent RA3 ca mărfuri sau poștă securizate. Entitatea trebuie să indice cum sunt protejate amplasamentul său sau punctele sale de lucru și să demonstreze că sunt instituite proceduri relevante de control al accesului. Este esențial ca accesul în zona în care sunt procesate sau depozitate mărfurile sau poșta identificabile ca mărfuri sau poștă destinate transportului aerian să fie controlat. Toate ușile, ferestrele și celelalte puncte de acces la mărfurile sau poșta securizate destinate transportului aerian către UE sau către SEE trebuie să fie securizate sau accesul la acestea trebuie să fie controlat. Securitatea fizică poate include următoarele elemente, fără a se limita la acestea: — obstacole fizice, cum ar fi garduri sau bariere; — tehnologie care utilizează alarme și/sau sisteme CCTV; — securitate asigurată de personal, precum cel însărcinat cu desfășurarea activităților de supraveghere. Referință: punctul 6.8.3.1 din anexa la Regulamentul de punere în aplicare (UE) 2015/1998. 5.1. Sunt toate punctele de acces la mărfurile sau poșta identificabile ca mărfuri sau poștă destinate transportului aerian supuse unui control al accesului și este accesul permis numai persoanelor autorizate? DA sau NU Dacă răspunsul este DA, cum este controlat accesul? Explicați și descrieți. Sunt posibile mai multe răspunsuri. ☐ de către personalul de securitate; ☐ de către alt personal; ☐ prin control manual, dacă persoanele sunt autorizate să intre în zonă; ☐ prin sisteme electronice de control al accesului; ☐ altele, precizați. Dacă răspunsul este DA, cum este asigurată autorizarea unei persoane pentru a intra în zonă? Explicați și descrieți. Sunt posibile mai multe răspunsuri. — prin utilizarea unei legitimații a companiei — prin utilizarea unui alt tip de card de identificare, cum ar fi pașaportul sau permisul de conducere — prin intermediul unei liste a persoanelor autorizate utilizată de personal (de securitate) — prin autorizare electronică, de exemplu, prin utilizarea unui cip — prin distribuirea de chei sau coduri de acces numai personalului autorizat — altele, precizați 5.2. Sunt securizate toate punctele de acces la mărfurile sau poșta identificabile ca mărfuri sau poștă destinate transportului aerian? Acestea includ punctele de acces care nu sunt utilizate în mod permanent și punctele care nu sunt, în mod normal, utilizate ca puncte de acces, cum ar fi ferestrele. DA sau NU Dacă răspunsul este DA, cum sunt aceste puncte securizate? Explicați și descrieți. Sunt posibile mai multe răspunsuri. — prin prezența personalului de securitate — prin sisteme electronice de control al accesului